[pic] | EUROOPA ÜHENDUSTE KOMISJON |

Brüssel 12.7.2006

KOM(2006)375 lõplik

2003/0256(COD)2003/0257(COD)

KOMISJONI TEATIS EUROOPA PARLAMENDILE

EÜ asutamislepingu artikli 251 lõike 2 teise lõigu alusel nõukogu ühise seisukoha kohta seoses Euroopa Parlamendi ja nõukogu määruse vastuvõtmisega, mis käsitleb kemikaalide registreerimist, hindamist, kasutuse lubamist ja piiramist (REACH), millega asutatakse Euroopa Kemikaaliamet ja muudetakse direktiivi 1999/45/EÜ, ning Euroopa Parlamendi ja nõukogu direktiivi vastuvõtmisega, millega muudetakse nõukogu direktiivi 67/548/EMÜ, et kohandada seda määrusega (EÜ) nr …/2006 (REACH) {SEK(2006)924}

2003/0256(COD)2003/0257(COD)

KOMISJONI TEATIS EUROOPA PARLAMENDILE

EÜ asutamislepingu artikli 251 lõike 2 teise lõigu alusel nõukogu ühise seisukoha kohta seoses Euroopa Parlamendi ja nõukogu määruse vastuvõtmisega, mis käsitleb kemikaalide registreerimist, hindamist, kasutuse lubamist ja piiramist (REACH), millega asutatakse Euroopa Kemikaaliamet ja muudetakse direktiivi 1999/45/EÜ, ning Euroopa Parlamendi ja nõukogu direktiivi vastuvõtmisega, millega muudetakse nõukogu direktiivi 67/548/EMÜ, et kohandada seda määrusega (EÜ) nr …/2006 (REACH)

1. MENETLUS

Ettepanek KOM(2003)644 lõplik[1] edastati Euroopa Parlamendile ja nõukogule 3. novembril 2003 vastavalt EÜ asutamislepingu artiklis 95 kehtestatud kaasotsustusmenetlusele.Euroopa Majandus- ja Sotsiaalkomitee esitas oma arvamuse 31.3.2004.[2]

Regioonide Komitee esitas oma arvamuse 23.2.2005.[3]

Euroopa Parlament esitas oma arvamuse 17.11.2005. aasta istungil esimesel lugemisel .

Nõukogu saavutas üksmeelse poliitilise kokkuleppe ühise seisukoha vastuvõtmise osas 13.12.2005. Nõukogu võttis ühise seisukoha ametlikult vastu 27.6.2006 .

2. MÄÄRUSE JA DIREKTIIVI EESMÄRK

REACH määruse eesmärk on tagada elanikkonna tervise ja keskkonna kõrge kaitse ning ainete vaba ringlus siseturul, edendades samal ajal konkurentsivõimet ja innovatsiooni.

Direktiivi eesmärk on muuta direktiivi 67/548/EMÜ kooskõlas muudatustega, mis tehakse REACH määrusega olemasolevasse kemikaalide korraldussüsteemi.

3. KOMISJONI MÄRKUSED

3.1. Üldised märkused

Pöördudes parlamendi poole vahetult enne REACH määruse esimese lugemise tulemuste heakskiitmist, märkis komisjon, et võib täielikult, osaliselt või põhimõtteliselt heaks kiita 169 muudatust 430 muudatusest, mis parlament esimesel lugemisel esitas[4].

Poliitilise kokkuleppe tiheda ajagraafiku tõttu ei olnud komisjonil võimalik oma ettepanekut esimese lugemise järel ametlikult muuta. Kuid nõukogu teavitati komisjoni seisukohast Euroopa Parlamendi muudatuste suhtes ja nõukogul paluti oma otsuse tegemisel parlamendi muudatusi arvesse võtta[5]. Selles etapis viidi sisse mitmed muudatused, mis väljendavad täpselt parlamendi seisukohta.

Nõukogu jõudis mõlema õigusakti suhtes üksmeelsele poliitilisele kokkuleppele 13. detsembril 2005. Kokkuleppele eelnesid üle kahe aasta kestnud intensiivsed läbirääkimised laiaulatuslikel teemadel, mis käsitlesid reguleerimisala, kemikaalide registreerimist, seda eriti väikeste koguste puhul, aineid toodetes, andmevahetust, hindamist, sealhulgas uue kemikaaliameti tugevamat rolli ning ohtlike ainete kasutamise lubamist ja piiramist.

Viimane ja raskeim küsimus, mille nõukogu pidi lahendama, puudutas probleemsete ainete kasutamise lubamist ja nende asendamist. Lõpuks toetasid kõik liikmesriigid ja komisjon väljatöötatud lõplikku kompromissettepanekut, kiites selle heaks õiglase tasakaalustatud lahendusena ühelt poolt nende vahel, kes hoolitsevad vajaduse eest julgustada laialdasemat ohtlike ainete asendamist, ja teisalt nende vahel, kes peavad silmas mõju Euroopa konkurentsivõimele ja investeeringutele. Kompromissi kaks põhielementi olid järgmised: i) kasutuslubade taotlused peaksid alati sisaldama registreerija poolt tehtud võimalike alternatiivide analüüsi ja ii) eriti probleemsete ainete puhul, mille kohta ei ole olemasolevate meetoditega võimalik ohutut piirmäära kindlaks teha, tuleks ette näha kõnealuste meetodite läbivaatamine 12 kuu jooksul pärast määruse jõustumist, mis põhineks REACH rakendusprojektide raames tehtaval tööl[6].

Lõpliku tulemusena on ligikaudu 90% Euroopa Parlamendi poolt REACH määrusesse tehtud ja komisjoni poolt täielikult, osaliselt või põhimõtteliselt heaks kiidetud muudatustest ühisesse seisukohta sisse viidud, kasutades identset või ligilähedast sõnastust. Lisaks sisaldab poliitiline kokkulepe 43 muudatust, mille kohta komisjon ei olnud oma heakskiidust märku andnud. Peale selle on sisse viidud 38 muudatust, sealhulgas 7 püsivate orgaaniliste saasteainete kohta, mille suhtes komisjon jäi oma seisukohale.

Parlamendi muudatustes oli kesksel kohal registreerimise ja eelregistreerimisega seotud kompromisspakett, mille kõiki aspekte komisjon oma sõnul toetab. Paketi moodustanud 47 muudatusest on 37 muudatust ühisesse seisukohta kas põhimõtteliselt, osaliselt või täielikult sisse viidud. Parlament võttis vastu ka muid kompromisspakette, millest 96 muudatust on ühisesse seisukohta sisse viidud.

Komisjon tervitab ühise seisukoha vastuvõtmist 27 juunil 2006, kuna see vastab kokkuleppes seatud eesmärkidele, mis on kooskõlas Lissaboni strateegia eesmärkidega Euroopa tööstuse konkurentsivõimelisuse tõstmise ja innovatsiooni ergutamise osas, ning mis aitaks oluliselt kaasa Euroopa kodanike tervise ja keskkonna parandamisele. Komisjon on arvamusel, et ühise seisukohaga on tagatud komisjoni REACH ettepaneku[7] põhilised eesmärgid, ja seega toetab komisjon täielikult ühist seisukohta, nagu sellest nõukogule 13. detsembri 2005. aasta eriistungil teatati.

Ühise seisukoha poliitilise kokkuleppega seonduvalt tegid komisjon ja liikmesriigid mitu olulist avaldust. Kuna toimiva Euroopa Kemikaaliameti olemasolu on oluline ja on vaja saavutada selle täielik operatiivsus enne, kui kriitilise tähtsusega REACH menetlused jõustuvad, tegid nõukogu ja komisjon ühisavalduse ameti asutamiseks vajalike toimingute kohta (I lisa). Samas kontekstis tahab komisjon rõhutada piisavate eelarveliste vahendite vajadust ameti kasvavate kulude katmiseks, mis tulenevad peamiselt ameti märkimisväärselt kasvanud volitustest ja vastutusest ning Euroopa Ülemkogu otsusest teha ameti asupaigaks Helsingi; seepärast tuletatakse meelde, et esimese kolme aasta jooksul on ametile maksetest saadud tulu väike ja tõhusaks toimimiseks sõltub amet seetõttu EL toetustest. Komisjon edastab eelarvelisele asutusele asjakohased finantsdetailid.

Komisjon tegi avaldused ka erivalmististe (sealhulgas sulamid), vaba liikumise (määruse artikli 127 lõige 2) ja määruse artikli 56 punkti f kohta (II lisa).

Lisaks tegid Taani ja Rootsi kaks avaldust: ühe koos Luksemburgiga loa andmise kohta ja teise koos Saksamaaga määruse artikli 2 lõike 2 kohta. Poola ja Iirimaa tegid ühisavalduse loa andmise kohta. Poola tegi avalduse REACH süsteemi mõju kohta konkurentsivõimele ja Saksamaa tegi avalduse tulu kohta, mida liikmesriigid maksetest võivad saada, ning vajaduse kohta algatada üldine arutelu Euroopa ametite immuniteedi üle.

3.2. Üksikasjalikud märkused (REACH)

3.2.1. Parlamendi muudatused, millega komisjon nõustub ja mis sisalduvad täielikult, osaliselt või põhimõtteliselt ühises seisukohas

3.2.1.1. Parlamendi muudatused, millega komisjoni nõustub täielikult

Põhjendused

Muudatuses 4 rõhutatakse globaalset eesmärki kasutada kemikaale nii, et see ei kahjustaks inimeste tervist ega keskkonda, ja see on põhimõtteliselt sisse viidud põhjendusse 4.

Muudatuses 8 selgitatakse loa andmise eesmärki ja see on põhimõtteliselt sisse viidud põhjendusse 12.

Muudatuses 10 selgitatakse, et rakendusalane teave tuleb teha hõlpsasti kättesaadavaks, eriti väikeste ja keskmise suurusega ettevõtetele, ja see on põhimõtteliselt sisse viidud põhjendustesse 20 ja 35.

Muudatuses 14 selgitatakse, et amet peaks liikmesriikide pädevatele asutustele toetudes tagama ainete hindamise, ja see on põhimõtteliselt sisse viidud põhjendusse 16.

Muudatuses 16 rõhutatakse, et amet peaks edendama laialdast rahvusvahelist üksmeelt kemikaalide regulatsioonis ning arvestama olemasolevate ja väljakujunevate rahvusvaheliste standarditega, ja see on põhimõtteliselt sisse viidud põhjendustesse 6, 43 ja 97.

Muudatuses 19 kohandatakse toodetes sisalduvaid aineid käsitlev põhjenduse osa selgemate ja täpsemate sätetega regulatiivosas ning see on põhjendustesse põhimõtteliselt sisse viidud, välja arvatud osa, milles viidatakse säästvuse mõju hinnangute (SIA) puhul kohaldatavale loa andmise menetlusele.

Muudatuses 26 rõhutatakse tööstuse puhul teabe jagamise tähtsust ja õiglast kompensatsiooni ning see on täielikult sisse viidud põhjendusse 47.

Muudatuses 39 osutatakse ühenduse pidevalt ajakohastatava tegevuskava kehtestamisele ainete hindamiseks ja see on põhimõtteliselt sisse viidud põhjendusse 60.

Muudatuses 40 selgitatakse, et otsused võetakse vastu ameti liikmesriikide komitees, ja see on täielikult sisse viidud põhjendusse 61.

Muudatuses 41 tuuakse esile kõige vastuvõtlikumad elanikkonnarühmad, kellega tuleb arvestada inimeste tervise kaitsmisel, ja see on põhimõtteliselt sisse viidud põhjendusse 63, välja arvatud osa, mille põhjal luba ei anta, kui on olemas aine asendaja.

Muudatuses 50 märgitakse, et suure hulga ainete puhul oleks võimalik kohaldada ühtlustatud liigitamist ja märgistamist, ning see on põhimõtteliselt sisse viidud põhjendusse 103.

Muudatuses 53 kinnitatakse Århusi konventsiooni kohaldatavust teabe kättesaadavuse osas ja see on põhimõtteliselt sisse viidud põhjendusse 105, välja arvatud osa teabe kättesaadavuse kohta liikmesriikide keeltes.

Regulatiivosa

Muudatused 63 ja 64 on ühisesse seisukohta põhimõtteliselt sisse viidud sätetena, millega nähakse ette vähendatud maksed väikestele ja keskmise suurusega ettevõtetele kõigil juhtudel (artikli 73 lõige 3), riiklikke kasutajatugesid (artikkel 123) ning ameti pakutavaid juhiseid ja vahendeid eelkõige väikeste ja keskmise suurusega ettevõtete abistamiseks (artikli 76 lõike 2 punkt f).

Muudatused 74 ja 983 , mille suhtes komisjon jäi oma seisukohale, on ühisesse seisukohta sisse viidud täpsustusega, et uurimistöö ja edasine arendamine käivad „ puhasaine või selle kasutamise kohta valmistises või toote koostises ”.

Muudatus 79 on sisse viidud, kehtestades seega väikeste ja keskmise suurusega ettevõtete määratluse, nagu komisjoni teatises seda kõnealuses küsimuses soovitati.

Muudatus 81 on põhimõtteliselt sisse viidud ühise seisukoha artikli 2 lõikes 9 viitena teatud jaotistele, mida polümeeride suhtes ei kohaldata.

Muudatusega 117 parandatakse keeleline viga artikli 27 lõikes 8 ja see on ühisesse seisukohta täielikult sisse viidud.

Muudatusega 119 parandatakse keeleline viga artikli 27 lõikes 8 ja see on samuti ühisesse seisukohta täielikult sisse viidud.

Muudatus 125 , millega jäetakse välja artikli 23 lõige 4, on ühisesse seisukohta täielikult sisse viidud.

Muudatus 128 , millega jäetakse välja piiritlemine selgroogsete loomadega, on ühisesse seisukohta põhimõtteliselt sisse viidud.

Muudatus 148 on ühisesse seisukohta täielikult sisse viidud.

Muudatus 258 kemikaaliameti liikmesriikide komitee rolli kohta hindamisel on ühisesse seisukohta osaliselt sisse viidud.

Muudatus 291 viiakse täide, sest kemikaaliameti asupaigaks saab Helsingi, Soome.

Muudatusega 317 parandatakse viide komisjoni ettepanekus ja see on täielikult sisse viidud.

Muudatus 324, millega vabastatakse maagid ja kontsentraadid registreerimisnõudest, kui neid ei ole keemiliselt modifitseeritud, on ühisesse seisukohta täielikult sisse viidud.

Muudatus 367 , millega lubatakse kolmandal isikul esindada registreerijaid eelregistreerimisel, on põhimõtteliselt sisse viidud ühise seisukoha artiklisse 4.

Muudatus 369 rev , millega kehtestatakse üks eelregistreerimise tähtaeg 18 kuu järel, on põhimõtteliselt sisse viidud ühise seisukoha artikli 28 lõikesse 2.

Muudatus 371 eelregistreerimise järgse ainete loetelu avaldamise kohta on ühisesse seisukohta põhimõtteliselt sisse viidud.

Muudatus 372, millega muudetakse järk-järgult registrisse kantavate ( phase-in ) ainete määratlust, on ühisesse seisukohta täielikult sisse viidud.

Muudatus 373, mille kohaselt nõutakse potentsiaalsete PBT- ja vPvB-ainete registreerimist, kui neid toodetakse või imporditakse koguses 100 tonni või üle selle aastas, N: R50-53 alla liigitatud ainetena, on ühisesse seisukohta täielikult sisse viidud.

Muudatus 375 , mille kohaselt kehtib heade laboritavade (GLP) nõue üksnes uute laborikatsete kohta selgroogsetel loomadel, on osaliselt sisse viidud ühise seisukoha artikli 13 lõikesse 3.

Muudatus 376, milles määratletakse kokkupuutestsenaariumid, on ühisesse seisukohta põhimõtteliselt sisse viidud.

Muudatus 377 , milles määratletakse kasutus- ja kokkupuutestsenaariumid, on ühisesse seisukohta põhimõtteliselt sisse viidud.

Muudatus 378 , mis võeti vastu koos muudatusega 160 ja millega nõutakse, et lisaks asjakohastele kokkupuutestsenaariumidele tuleb ohutuskaardile lisada ohukirjeldus ja seonduvad kasutus- ja kokkupuutekategooriad, on ühisesse seisukohta põhimõtteliselt sisse viidud artikli 31 lõikesse 7 ja I lisasse.

Muudatus 380 , millega nõutakse kasutus- ja kokkupuutealase teabe tehnilisse toimikusse sisseviimist, on ühisesse seisukohta põhimõtteliselt sisse viidud artikli 10 punkti a alapunkti iii.

Muudatus 381, millega nõutakse kinnitust, et uuringute kokkuvõtteid või üksikasjalikke uuringuülevaateid esitav registreerija on asjakohaste uuringutulemuste omanik või tal on tulemustele juurdepääsu õigus. Muudatus on ühisesse seisukohta põhimõtteliselt sisse viidud.

Muudatus 382 , millega nõutakse ühist andmete esitamist mitme registreerija poolt, millest erandi tegemist on vaja põhjendada, ja antakse võimalus olla esindatud kolmanda isiku poolt, ning millega nõuab, et amet koostaks protsessi hõlbustamiseks juhised ja sätestaks võrdse tasu maksmise kõikide registreerijate poolt, on ühisesse seisukohta põhimõtteliselt sisse viidud artiklitesse 11, 4, artikli 76 lõike 2 punkti f ja artiklisse 73.

Muudatus 386 , millega muudetakse polümeeride, vaheainete, tootmisalase uurimis- ja arendustegevuse (PPORD) nõudeid, on ühisesse seisukohta osaliselt sisse viidud.

Muudatus 387, milles esitatakse üksikasjalikult vähendatud nõuded mitteprioriteetsete ainete kohta, mida toodetakse 1–10 tonni, ja suurendatud nõuded samas kategoorias prioriteetsete ainete kohta. Muudatus on ühisesse seisukohta osaliselt sisse viidud.

Muudatuses 395 täpsustatakse, millal aine koguses 1–10 tonni, mis tõenäoliselt on püsiv, bioakumuleeruv ja toksiline või väga püsiv ja väga bioakumuleeruv, peaks läbima edasised keskkonnaalase katsed, kui asjakohaseid riskijuhtimise meetmeid ei ole kehtestatud ega soovitatud. Muudatus on ühisesse seisukohta osaliselt sisse viidud III ja VII lisasse.

Muudatus 65/ 462rev/ 463rev/ 464rev/ 465rev on osaliselt sisse viidud ühise seisukoha artiklisse 2, mis koondab endas rea erandeid määrusest.

Lisad

Muudatus 327 on ühisesse seisukohta sisse viidud IV lisas esitatud juhendisse märkusena „ Kui võimalik, tuleb registreerimistaotlused esitada ühiselt ”.

Muudatus 388 , milles sätestatakse lisas 1b registreerimiskriteeriumid ainete kohta, mida registreeritakse 1–10 tonni ja mille kohta tuleb esitada kogu V lisas täpsustatud teave, on ühisesse seisukohta põhimõtteliselt sisse viidud III lisasse.

Muudatus 389 , millega nõutakse, et komisjon võtaks vastu kriteeriumid, et hõlbustada IX lisa loobumiskriteeriumide kasutamist 18 kuu jooksul, on ühisesse seisukohta põhimõtteliselt sisse viidud. IV lisa sisaldab teabekategooriaid ainetega kokkupuutumise kohta, nagu on esitatud muudatuses 413 .

Muudatused ja täpsustused katsetusnõuetes V lisas, mis on esitatud muudatustes 390, 391, 392, 394 ja 396, on ühisesse seisukohta osaliselt, põhimõtteliselt või täielikult sisse viidud.

VI lisas on muudatused 397, 398, 399, 400, 401, 402, 403, 404, 405, 406, 407, 408, 409, 410, 411 ja 412 kõik ühisesse seisukohta osaliselt, põhimõtteliselt või täielikult sisse viidud.

Muudatusega 322 lisatakse 43 kirjet II lisasse (kaasa arvatud mitu tüüpi taimeõli, tselluloosimass, raud, hapnik, tööstuslikud gaasid, tärpentiniõli, väärisgaasid, maagaas, toornafta, kivisüsi jne) ja on ühisesse seisukohta osaliselt sisse viidud IV ja V lisadesse.

3.2.1.2. Parlamendi muudatused, millega komisjon nõustub põhimõtteliselt

Põhjendused

Muudatus 11 , millega võetakse tootjate, importijate ja tootmisahela järgmise etapi kasutajate jaoks kasutusele „hoolsuskohustuse”, on põhimõtteliselt ja osaliselt sisse viidud artiklisse 1, ja seda on muudetud märkusega, et keemilised ained ei tohi kahjustada inimeste tervist või keskkonda.

Muudatuses 18 selgitatakse registreerija kohustusi ja see on osaliselt sisse viidud põhjendusse 21.

Regulatiivosa

Muudatuses 59, mis võeti vastu koos muudatusega 419, mille suhtes jäi komisjon oma seisukohale , rõhutatakse, et sätted peavad olema kooskõlas rahvusvaheliste kaubanduskokkulepetega, eriti WTO raames, ja see on ühisesse seisukohta põhimõtteliselt sisse viidud põhjendusse 3.

Muudatus 67, millega kehtestatakse valmististe määratluses viide metallisulamitele kui erivalmististele. Muudatus on ühisesse seisukohta põhimõtteliselt sisse viidud I lisa punkti 0.11.

Muudatus 68 , millega kehtestatakse sulamite määratlus, on ühisesse seisukohta täielikult sisse viidud.

Muudatus 83 , millega kehtestatakse registreerimisest vabastamine ringlussevõetud ainete jaoks, on ühisesse seisukohta põhimõtteliselt sisse viidud artikli 2 lõike 7 punkti d.

Muudatus 97 , millega jäetakse välja nõue, et registreerijad peavad osutama, kas nende mitteloomset materjali puudutavat teavet võib jagada, on ühisesse seisukohta täielikult sisse viidud.

Muudatuses 108 nõutakse, et katsemeetodid tuleb ümber vaadata ja parandada, ning antakse alternatiivsete meetodite valideerimise Euroopa keskusele (ECVAM) konkreetne ülesanne teavitada sellest, kui alternatiivsed meetodid on valideeritud ja need saab lisada katsemeetodite loetellu. Muudatus on ühisesse seisukohta põhimõtteliselt sisse viidud artikli 13 lõikesse 2, millega nähakse ette, et katsemeetodid tuleb vajaduse korral üle vaadata, et täpsustada, vähendada või asendada loomkatseid, ja ECVAMil on siin täita oma roll.

Muudatused 116 , 126 ja 681, millega lubatakse nimetada kolmas isik esindajaks artiklis 17 ja III jaos esitatud menetlustes, on ühisesse seisukohta põhimõtteliselt sisse viidud artiklisse 4.

Muudatuses 123 kehtestatakse formaalne muudatus võtta arvesse uusi sätteid kõigi andmete kohustusliku jagamise kohta ja see on ühisesse seisukohta põhimõtteliselt sisse viidud.

Muudatused 142 ja 147 eelregistreerimise järgse ainete loetelu avaldamise kohta ja selle kohta, et ainetealases teabevahetusfoorumis (SIEF) osalejad peavad jõudma kokkuleppele teabe tõlgendamises, on ühisesse seisukohta põhimõtteliselt sisse viidud.

Muudatus 149 , millega jäetakse välja viited selgroogsetele loomadele artikli 28 lõikes 1, on ühisesse seisukohta täielikult sisse viidud.

Muudatusega 159 jäetakse välja nõue, et ohutuskaardid tuleb esitada asjaomase liikmesriigi keeles ainult tootmisahela järgmise etapi kasutaja nõudmisel. Muudatus on ühisesse seisukohta täielikult sisse viidud artikli 31 lõikesse 5.

Muudatus 171 kajastab ameti suuremat rolli toimiku hindamisel. Muudatus on ühisesse seisukohta põhimõtteliselt sisse viidud selliselt, et amet vastutab toimiku hindamise eest.

Muudatusega 172 pannakse ametile vastutus toimiku hindamise eest. Muudatus on ühisesse seisukohta täielikult sisse viidud. Muudatused 183 , 184 , 186 , 187 , 190 , 191 , 202 ja 742 , mille suhtes komisjon jäi oma seisukohale, kajastasid ameti muutunud rolli toimiku hindamisel, ning need on samuti ühisesse seisukohta täielikult sisse viidud.

Muudatus 175 kajastab ameti muutunud rolli ja asjaolu, et kõigi loomkatsete puhul on nõutavad katseid käsitlevad ettepanekud. Ameti muutunud roll on ühisesse seisukohta sisse viidud, kuid teine pool on välja jäetud.

Muudatus 193 , millega nõutakse, et hinnatavate ainete loetelu oleks avalikult kättesaadav veebilehel, on ühisesse seisukohta täielikult sisse viidud artikli 43 lõikesse 2.

Muudatus 205 , mis osutab ameti poolt pärast hindamist teostatavatele toimingutele, on ühisesse seisukohta osaliselt sisse viidud.

Muudatus 211 , millega nähakse ette, et amet valib ühe mitmest registreerijast edasise katse läbiviijaks, on ühisesse seisukohta põhimõtteliselt sisse viidud.

Muudatus 213 , mille kohaselt amet avaldab teabe läbiviidud hindamiste kohta oma veebilehel, on ühisesse seisukohta täielikult sisse viidud.

Muudatus 215 lisa kohta, mis sisaldab aineid, millele taotletakse kasutusluba, on ühisesse seisukohta põhimõtteliselt sisse viidud artikli 58 lõigetesse 1 ja 10.

Muudatus 217 , millega jäetakse välja eeldus, et samavõrd probleemsel ainel on tõsised ja pöördumatud mõjud inimestele või keskkonnale, on ühisesse seisukohta osaliselt sisse viidud.

Muudatused 221 ja 235 , milles sätestatakse, et kõik kasutused tuleb kõige enam iga 5 aasta järel läbi vaadata, on ühisesse seisukohta osaliselt sisse viidud artikli 59 lõikesse 8, millega nähakse ette, et kõikidele kasutuslubadele kehtestatakse iga juhtumi puhul eraldi läbivaatamisperiood.

Muudatusega 235 nõutakse, et kasutusload tuleb alati läbi vaadata ja esitada nende suhtes asendusplaane ning et neisse võib lisada muud tingimused: muudatus on ühisesse seisukohta osaliselt sisse viidud, alternatiivide analüüs on tehtud kohustuslikuks, kuid asendusplaanid jäävad vabatahtlikuks.

Muudatus 259 ameti sekretariaadi rolli kohta hindamisel on ühisesse seisukohta täielikult sisse viidud.

Muudatus 265 maksude struktuuri läbipaistvuse kohta on ühisesse seisukohta sisse viidud artiklisse 73, millega nähakse ette, et kõik maksud kehtestatakse komisjoni määrusega.

Muudatus 270 , millega lubatakse juhatusel täiendavalt kokku tulla, kui 1/3 liikmetest seda soovivad, on ühisesse seisukohta täielikult sisse viidud artikli 80 lõikesse 1.

Muudatusega 293 laiendatakse ameti volitusi, et arendada kontakte loomakaitseorganisatsioonide kaasamiseks, ja see on ühisesse seisukohta põhimõtteliselt sisse viidud.

Muudatusega 297 nõutakse, et liikmesriigid esitaksid aruande iga 5 aasta järel 10 aasta asemel, ja see on ühisesse seisukohta täielikult sisse viidud.

Muudatus 299, millega jäetakse artiklist 115 välja sõna „mittekonfidentsiaalne” ja nõutakse, et amet avaldaks teabe oma veebilehel, on ühisesse seisukohta täielikult sisse viidud.

Muudatus 301 , millega jäetakse välja paljud menetlused seoses lisateabe nõuetega määruse (EÜ) nr 1049/2001 kohaselt, on ühisesse seisukohta osaliselt sisse viidud.

Muudatus 306, milles täpsustatakse, et pädev asutus annab väikestele ja keskmise suurusega ettevõtetele nõu, kuidas oma REACH määruse kohaseid kohustusi täita, on ühisesse seisukohta põhimõtteliselt sisse viidud artiklisse 123.

Muudatused 323 ja 476 rev , mille suhtes jäi komisjon oma seisukohale ning millega jäetakse välja mineraalide ja maakide registreerimise nõue III lisas, kui nad on ohtlikud või keemiliselt modifitseeritud, on ühisesse seisukohta osaliselt sisse viidud.

3.2.1.3. Parlamendi muudatused, millega komisjon nõustub põhimõtteliselt ja osaliselt

Muudatus 88 , mis võeti vastu koos muudatusega 357, mis käsitleb toodetes sisalduvaid aineid ja mille suhtes komisjon jäi oma seisukohale, on ühisesse seisukohta põhimõtteliselt ja osaliselt sisse viidud.

Sama muudatusega lisatakse ka tubakatoodetest vabanevate ainete registreerimisest vabastamise erand ja asendatakse nõue teatada tootest tahtmatult vabanenud ainetest nõudega teatada ametile ainult väga probleemsetest ainetest. Viimane pool on ühisesse seisukohta põhimõtteliselt sisse viidud artikli 7 lõigetesse 2 ja 3, esimest poolt ei ole vastu võetud.

Muudatus 89, millega lisatakse kolmanda riigi valmististe ja toodete tootjad nende hulka, kellel on lubatud määrata ainuesindaja, on ühisesse seisukohta täielikult sisse viidud.

Muudatus 104 , millega nõutakse, et amet kehtestaks uue tähtaja teabe esitamiseks, kui aine jõuab järgmise koguselise künniseni, on ühisesse seisukohta põhimõtteliselt sisse viidud.

Muudatusega 131 , mis võeti vastu koos muudatusega 384 , jäetakse välja artikli 24 lõike 5 sätted, ja see on ühisesse seisukohta osaliselt sisse viidud.

Muudatus 132 , millega lubatakse nimetada kolmas isik esindajaks eelregistreerimise eesmärgil, on ühisesse seisukohta põhimõtteliselt sisse viidud artiklisse 4.

Muudatus 157 , millega nõutakse ohutuskaarte PBT- ja vPvB-ainetele, on ühisesse seisukohta täielikult sisse viidud artikli 31 lõike 1 punkti b ja lõike 3 punkti b, samuti on artikli 31 lõikesse 8 sisse viidud muudatus, mis tagab, et ohutuskaardid on tasuta, ning mida käsitlevad ka muudatused 158 ja 161 . CMR-ainete ohutuskaarte käsitlev osa sisaldus juba komisjoni ettepanekus. Võrdväärselt probleemsete ainete ohutuskaarte käsitlevat osa ei ole ühisesse seisukohta sisse viidud, kuid ohutuskaart võib olla igal juhul vajalik, kui oht on klassifitseeritav.

Muudatus 158, millega nõutakse, et ohutuskaart oleks tasuta, on ühisesse seisukohta täielikult sisse viidud.

Muudatus 161 , mis võeti vastu koos muudatusega 710 ja mis käsitleb nende tingimuste muutumist, mil ohutuskaarti on vaja ajakohastada, on ühisesse seisukohta osaliselt sisse viidud.

Muudatus 163, millega lisatakse turustajad nende hulka, kes peavad tarneahelas allpool olijatele edastama tasuta teavet ainete kohta, mis ei vaja ohutuskaarti, ja millega muudetakse tingimusi, mil sellist teavet nõutakse, on ühisesse seisukohta osaliselt sisse viidud.

Muudatusega 180 nõutakse, et kehtestataks kuni 6 kuu pikkune tähtaeg vastavuse kontrollimiseks ja registreerimisnumbri äravõtmiseks, kui seda ei järgita. Tähtaja kehtestamist käsitlev osa on ühisesse seisukohta põhimõtteliselt sisse viidud artikli 40 lõikesse 4, teine pool on jäetud sisse viimata.

Muudatusega 181 nõutakse, et amet kehtestaks toimikute registreerimise aastaplaani, tagades vähemalt 5% toimikute läbivaatamise. 5% toimikute läbivaatamist käsitlev osa on sisse viidud ühise seisukoha artikli 40 lõikesse 5.

Muudatus 185 , millega muudetakse artikli 42 lõikes 2 liikmesriik ametiks, on ühisesse seisukohta täielikult sisse viidud .

Muudatusega 192 ja muudatusega 420 , mille suhtes komisjon jäi oma seisukohale, lisatakse nõue, et ainete hindamisel kehtiv eelisjärjekord tuleks koostada ka riskihindamise skeemi kohaselt, mis põhineb doosi-toime suhtel, ja jäetakse välja nõue, et liikmesriigid peavad kasutama pidevalt ajakohastatavate riiklike kavade kriteeriume. Muudatuse esimene pool on välja jäetud, kuid teine pool on ühisesse seisukohta sisse viidud kui ameti rolli üldiselt tugevdav osa.

Muudatusega 195 ja muudatusega 739 , mille suhtes komisjon jäi oma seisukohale, nõutakse, et amet kehtestaks artikli 43a kriteeriumide alusel ühenduse pidevalt ajakohastatava hindamisplaani ja edastaks selle plaani liikmesriikidele. Liikmesriigid võivad plaani kohta märkusi esitada või teha ettepanekuid muude ainete kohta, mis peaksid plaanis kajastuma. Amet vastutab hindamiste eest, kasutades liikmesriikide määratud riiklikke asutusi. Ameti vastutus ainete hindamise, pidevalt ajakohastatava hindamisplaani, ja selle liikmesriikidele esitamise eest ning liikmesriikide võimalus esitada märkusi ja teha ettepanekuid teiste ainete kohta on ühisesse seisukohta täielikult sisse viidud artiklitesse 43 ja 44.

Muudatus 196 käsitleb muudatusi ühenduse pidevalt ajakohastatavasse hindamisplaani ja ameti vastustusalasse ning see on ühisesse seisukohta osaliselt sisse viidud.

Muudatus 197 käsitleb muudatusi ühenduse pidevalt ajakohastatavasse hindamisplaani seoses liikmesriikide märkustega ameti eelnõule; kõnealune muudatus on ühisesse seisukohta põhimõtteliselt sisse viidud artikli 43 lõikesse 2.

Muudatusega 199 muudetakse tähtaega, mil amet avaldab muutunud kohustuste tõttu lõpliku hindamisplaani oma veebilehel, ja see, on ühisesse seisukohta täielikult sisse viidud artikli 43 lõikesse 2.

Muudatus 201 , millega lubatakse liikmesriigil teavitada ametit ainetest, mille puhul liikmesriik kahtlustab tervise- või keskkonnaalast ohtu, et amet ained põhjendatud kahtluse korral hindamisplaani lisaks, on ühisesse seisukohta põhimõtteliselt sisse viidud artikli 44 lõikesse 5.

Muudatus 203 , mis viitab riiklikele organitele ja millega komisjon põhimõtteliselt nõustus, on ühisesse seisukohta osaliselt sisse viidud artikli 44 lõikesse 1.

Muudatused 207, 208, 209 , mis käsitlevad muudatusi kokkuleppe menetlustes ja kajastavad ameti rolli hindamisel, on ühisesse seisukohta täielikult sisse viidud.

Muudatused 236 ja 359 , mille suhtes komisjon jäi oma seisukohale ja mis toovad kaasa muudatuse 235 muutmise, on ühisesse seisukohta osaliselt sisse viidud.

Muudatusega 285 tehakse muudatusi, millega suurendatakse ameti komiteede liikmete sõltumatust, ja see on ühisesse seisukohta osaliselt ja põhimõtteliselt sisse viidud artiklitesse 84 ja 85.

Muudatuses 294 märgitakse, et ameti töökord ja kasutuslubade andmise protsessiga seotud dokumendid avaldatakse Internetis, ning see on ühisesse seisukohta osaliselt ja põhimõtteliselt sisse viidud artiklisse 63.

Muudatusega 320 lisatakse mõiste „vastuvõtlikud elanikkonnarühmad” ja mitu lisategurit, mida tuleb arvesse võtta, kui määratakse kindlaks DNEL väärtusi I lisa punktis 1.4.1. Esimene pool on ühisesse seisukohta sisse viidud.

3.2.2. Muudatused, millega komisjon nõustub täielikult, põhimõtteliselt või osaliselt, kuid mis ei sisaldu ühises seisukohas

Põhjendused

Komisjon teatas, et saab põhimõtteliselt nõustuda muudatustega 34 ja 36, mis ei sisaldu ühises seisukohas.

Regulatiivosa

Muudatusega 60 piiratakse tootjate, importijate ja tootmisahelas allpool asuvate kasutajate vastutust tavapäraste või eeldatavate tingimustega ja komisjon võib sellega põhimõtteliselt nõustuda.

Komisjon teatas, et muudatusega 76 , milles täpsustatakse, et tootmisahelas allpool asuvate kasutajate poolseid „ mitte-eesmärgipäraseid kasutusviise” tuleb tarnijatel põhjendada teaduslikult kinnitatud argumentidega sellise kasutuse ohtlikkuse kohta, võib põhimõtteliselt ja osaliselt nõustuda. Komisjon on siiski arvamusel, et eelistatav on kasutada terminit „mittesoovitav kasutamine”, mida juba kasutatakse ohutuskaartidel ja VI lisa punktis 3.7.

Komisjon teatas, et võib põhimõtteliselt nõustuda muudatustega 78 , 105 ja 611 , mille suhtes komisjon jäi oma seisukohale ja millega võetakse kasutusele põhimõte, et koguse (tonnides) arvutamine (välja arvatud uute ainete kohta ja kui on teisiti märgitud) peab toimuma kolme eelneva kalendriaasta keskmise alusel, mil tootja tegelikult ainet tootis. See muudatus on ühisest seisukohast välja jäetud.

Muudatuses 139 sätestatakse „ kasutuseesmärkide loetelu … [mida kavatsetakse toetada] registreerimiseks ”, mille amet peab pärast eelregistreerimist avaldama. Komisjon teatas, et võib selle muudatusega põhimõtteliselt nõustuda, tingimusel, et selline teave on üksnes esialgne ja et tootjatel on võimalik teha oma valik registreerimise hetkel, kuid muudatus ei sisaldu ühises seisukohas.

Muudatuse 140 eesmärk on loomkatsete kordamise vältimine, tagades, et loomkatsetest kogutud teave edastatakse viivitamata ametile. Komisjon teatas, et võib selle muudatusega põhimõtteliselt nõustuda.

Muudatusega 176 nõutakse kõigile katsetega seotud ettepanekutele 90päevast avatud konsultatsiooniperioodi. Komisjon teatas, et võib selle muudatusega põhimõtteliselt nõustuda, tingimusel, et konsultatsioon piirdub märkustega andmete kättesaadavuse kohta, mis muudab loomkatsed ebavajalikuks, ja ajaline raamistik peab olema asjaomasele ainele või lähedalt seotud ainetele vastav.

Muudatusega 198 jäetakse välja menetlus, mis käsitleb olukorda, kui kaks või rohkem liikmesriiki on sisestanud aine oma hindamisplaanide eelnõusse. Komisjon teatas, et võib selle muudatusega osaliselt ja põhimõtteliselt nõustuda.

Komisjon teatas, et võib osaliselt ja põhimõtteliselt nõustuda muudatusega 200 , millega jäetakse välja nõue, et pädevad asutused peavad hindama aineid oma hindamisplaanides.

Komisjon teatas, et võib täielikult nõustuda muudatusega 273 , millega nähakse ette, et ameti tegevdirektor loob ja säilitab kontakti Euroopa Parlamendiga ja tagab, et parlamendi asjaomaste komisjonidega peetaks regulaarset dialoogi. See muudatus ei sisaldu ühises seisukohas.

Komisjon teatas, et võib põhimõtteliselt nõustuda muudatustega 277 ja 278, millega tugevdatakse Euroopa Parlamendi rolli tegevdirektori valimisprotsessis. Need muudatused ei sisaldu ühises seisukohas.

Komisjon teatas, et võib täielikult nõustuda muudatusega 276 , millega nähakse ette, et kui üldaruanne ja programmid on juhatuse poolt vastu võetud, edastab tegevdirektor need Euroopa Parlamendile, nõukogule, komisjonile ja liikmesriikidele ning korraldab nende avaldamise. See muudatus ei sisaldu ühises seisukohas.

Komisjon teatas, et võib täielikult nõustuda muudatusega 292 , milles sätestatakse, et ameti personali suhtes kohaldatakse nõukogu määrust (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja ühenduste muude teenistujate teenistustingimused, viimati muudetud nõukogu määrusega (EÜ, Euratom) nr 723/2004 . See muudatus ei sisaldu ühises seisukohas.

Komisjon teatas, et võib täielikult nõustuda järgmiste muudatustega.

Muudatus 368 , millega nõutakse eelregistreerimise ajal teavet kindlakstehtud kasutuste kohta, vähemalt asjaomase kasutuse ja kokkupuutekategooriate kohta, on ühisest seisukohast välja jäetud.

Muudatus 370 , millega lubatakse eelregistreerijatel, kes ei ole teostanud eelregistreerimist 18 kuu jooksul, siiski toetuda järk-järgulise registreerimise tähtaegadele, kui nad kasutavad ära muudatuses 369/rev sätestatud 6 lisakuud, on ühisest seisukohast välja jäetud.

Muudatus 374 , millega nõutakse võimalike PBT- ja vPvB-ainete registreerimist, kui neid toodetakse või imporditakse koguses 1 tonn või üle selle aastas, N: R50-53 alla liigitatud ainete kujul, on ühisest seisukohast välja jäetud.

Muudatus 379, millega nõutakse loomkatseid ja muid katseid käsitleva teabe jagamist ning sellest keeldumist, mida amet nõudmise korral hinnata saab, on ühisest seisukohast välja jäetud.

Komisjon teatas, et võib nõustuda muudatusega 383 , millega pikendatakse andmekaitset 15 aastale, ja põhimõtteliselt nõustuda parlamendi muudatusega 130 , milles osutatakse andmekaitsele 10 aasta jooksul. Nõukogu otsustas säilitada andmekaitse 10 aasta jooksul, nagu komisjon oli ettepanekus esitanud.

Muudatusega 385 pikendatakse 10 aastalt 15 aastale artikli 25 lõikes 1 sätestatud aega, mille jooksul varasematelt registreerijatelt tuleb paluda andmete jagamist, muudatus on ühisest seisukohast välja jäetud.

Muudatuses 393 täpsustatakse, et ainete suhtes, mis on tõenäoliselt kantserogeensed ja mutageensed, tuleks teha asjakohaseid täiendavaid mutageensusteste. Kõnealuseid teste ei pea tegema, kui võetakse kasutusele ja soovitatakse kohaseid riskijuhtimise meetmeid. Muudatus ei sisaldu ühises seisukohas.

Muudatusega 399 lisatakse alternatiiv in vitro mikrotuumauuringu in vitro tsütogeensusuuringu asemel. Muudatus ei sisaldu ühises seisukohas.

Komisjon teatas, et võib põhimõtteliselt nõustuda muudatustega 121, 186, 204, 220, 248, 286 ja 300 , mis ei sisaldu ühises seisukohas.

Komisjon teatas, et võib põhimõtteliselt ja osaliselt nõustuda muudatustega 194 ja 290, mis ei sisaldu ühises seisukohas.

3.2.3. Parlamendi muudatused, millega komisjon ei saa nõustuda või mille suhtes jäi komisjon oma seisukohale.

3.2.3.1. Parlamendi muudatused, millega komisjoni ei saa nõustuda, kuid mis sisalduvad ühises seisukohas.

Põhjen§dused

Muudatuses 3 lisatakse REACH määruse eesmärkidesse innovatsiooni ja konkurentsivõime kindlustamine ning märgitakse ära vajadus rakendada REACH määrust kooskõlas WTO eeskirjadega. Muudatus on põhimõtteliselt sisse viidud põhjendusse 3.

Muudatuses 7 selgitatakse, et üks REACH määruse koostamise põhjusi oli inimeste tervise ja keskkonna seni ebaõnnestunud kaitsmine, ja see on põhimõtteliselt sisse viidud põhjendusse 9.

Muudatuses 22 märgitakse, et väikesi ja keskmise suurusega ettevõtteid peab aitama REACH määrusega kohandumisel ja see on põhimõtteliselt sisse viidud põhjendusse 35.

Muudatuses 44 kutsutakse ametit üles võtma enesele keskset rolli REACH määrusega seotud teabevahetuse koordineerimisel ja see on põhimõtteliselt sisse viidud põhjendusse 84.

Regulatiivosa

Muudatus 69 , millega muudetakse polümeeride määratlust, on ühisesse seisukohta põhimõtteliselt sisse viidud.

Muudatus 99 , millega lubatakse registreerijal nõuda tema toimiku teatud osa konfidentsiaalseks jätmist, on ühisesse seisukohta põhimõtteliselt sisse viidud artikli 9 punkti a alapunkti xi, artikli 76 lõike 2 punkti d ja artikli 118 lõikesse 2.

Muudatuses 134 , mis võeti vastu koos muudatusega 358, ja muudatuses 136 sätestatakse kulude jagamise kriteeriumid ainete jaoks, mis ei kuulu järk-järgult registrisse kantavate ainete alla, ja need on osaliselt ja põhimõtteliselt sisse viidud ühisesse seisukohta, mille kohaselt tugineb kulude jagamine ka õiglusel.

Muudatus 137, millega jäetakse välja artikli 26 lõige 1, on ühisesse seisukohta täielikult sisse viidud.

Muudatus 151, millega nõutakse, et võimalikul registreerijal ei lastaks registreerimist teostada, kui ta ei ole teinud kättesaadavaks enda valduses olevaid uuringutulemusi, on ühisesse seisukohta põhimõtteliselt sisse viidud.

Muudatus 153 , millega nõutakse, et kui uuringutulemuste omanik ei tee uuringutulemusi ametile kättesaadavaks, siis neid ei saa registreerida, on põhimõtteliselt sisse viidud ühise seisukoha artikli 30 lõikesse 3.

Muudatus 154 , millega jäetakse artikli 28 lõikest 2 välja sõnastus „selgroogsetel loomadel”, on ühisesse seisukohta täielikult sisse viidud.

Muudatus 162 , millega nõutakse, et komisjon töötaks välja juhised, milles sätestatakse minimaalsed nõuded, on põhimõtteliselt sisse viidud ühise seisukoha artikli 76 lõike 2 punkti f.

Muudatus 164 , millega lubatakse artikli 30 alusel nõutavat teavet edastada elektrooniliselt ja kirja teel, on ühisesse seisukohta täielikult sisse viidud.

Muudatus 166 ja muudatus 366 , mille suhtes komisjon jäi oma seisukohale ja millega nõutakse teavet toodetes sisalduvate ainete kohta, on põhimõtteliselt sisse viidud ühise seisukoha artikli 32 lõikesse 4.

Muudatus 178 ja muudatus 729 , mille suhtes komisjon jäi oma seisukohale ja millega asendatakse viide „pädev asutus” viitega „amet” artikli 39 lõike 2 sissejuhatuses, on ühisesse seisukohta osaliselt sisse viidud.

Muudatuses 174 märgitakse, et igasugune teabevahetus registreerijate ja ameti vahel on võimalik igas taotleja valitud keeles, ja see on ühisesse seisukohta põhimõtteliselt sisse viidud artiklisse 103.

Muudatus 179 ja muudatus 730 , mille suhtes komisjon jäi oma seisukohale ja millega asendatakse viide „pädev asutus” viitega „amet” ning millega nõutakse, et amet teeks igasuguse otsuse eelnõu aine iga-aastasesse hindamisplaani arvamise kohta 12 kuu jooksul ning plaan peab hõlmama vähemalt 5% vastuvõetud toimikutest, on ühisesse seisukohta põhimõtteliselt sisse viidud artikli 40 lõigetesse 3 ja 5.

Muudatus 182 , millega nõutakse, et amet esitaks igal aastal aruande toimikute hindamise kohta koos soovitustega tulevastele registreerijatele, on ühisesse seisukohta põhimõtteliselt sisse viidud artiklisse 52.

Muudatus 189 , milles sätestatakse 2aastane tähtaeg katseid käsitlevate ettepanekute läbivaatamisega seotud teabetaotluste täitmiseks, on ühisesse seisukohta osaliselt sisse viidud artikli 39 lõikesse 2.

Muudatusega 206 muudetakse liikmesriik ametiks, mis omakorda toon kaasa muudatused artikli 49 lõikes 1 ning muudatused riiklike asutuste hindamisel kasutamises. Esimene pool on ühisesse seisukohta sisse viidud.

Muudatusega 214 muudetakse loataotluse eesmärki nii, et väga probleemsed ained asendataks lõpuks aseainetega ja et juhul, kui aseaineid ei ole olemas ning sotsiaal-majanduslik kasu kaalub riskid üles, siis ainet kontrollitaks, on ühisesse seisukohta osaliselt sisse viidud artiklisse 54.

Muudatuses 216 selgitatakse, et XIIIa lisas esitatud ained tuleb sisse viia, ilma et see kahjustaks olemasolevaid ja tulevasi piiranguid, ning see on ühisesse seisukohta osaliselt ja põhimõtteliselt sisse viidud artiklisse 57.

Muudatustega 219 ja 223 kehtestatakse tehnilised muudatused, mis kajastavad seda, et lubade andmise korra alla kuulub kaks eri lisa. Muudatused on ühisesse seisukohta põhimõtteliselt sisse viidud artiklisse 58.

Muudatusega 226 lubatakse loa saanud ainete suhtes kohaldada piiranguid, kui ametile esitatakse uut teaduslikku teavet, ja see on ühisesse seisukohta põhimõtteliselt sisse viidud artikli 57 lõigetesse 5 ja 6.

Muudatus 227 , millega jäetakse artikli 56 pealkirjast välja punktid d, e ja f, on ühisesse seisukohta täielikult sisse viidud.

Muudatusega 229 muudetakse menetlust ainete kandmiseks XIII lisa punkti b ja antakse komisjonile volitus teha otsus, kui liikmesriikide komitee ei saavuta kvalifitseeritud häälteenamust. Muudatus on ühisesse seisukohta põhimõtteliselt ja osaliselt sisse viidud.

Muudatusega 237 muudetakse lubade läbivaatamise protseduuri, et kajastada artikliga 57 kehtestatud muudatusi, ja see on ühisesse seisukohta osaliselt sisse viidud.

Muudatus 241, millega nõutakse, et sotsiaal-majanduslik analüüs ja aseainete analüüs peaksid alati kuuluma loataotluse juurde, on ühisesse seisukohta osaliselt sisse viidud artikli 64 lõike 4 punkti e.

Muudatusega 242 muudetakse edasiste loataotluste suhtes kehtivaid sätteid, et kajastada artikliga 59 kehtestatud muudatusi, ja see on ühisesse seisukohta põhimõtteliselt sisse viidud.

Muudatus 243 , mis lubab sotsiaalmajandusliku analüüsi komiteel nõuda aseainete analüüsi, on ühisesse seisukohta põhimõtteliselt sisse viidud artikli 63 lõikes 3.

Muudatus 247 , mis võeti vastu koos muudatusega 985 , muudab tootmisalase uurimis- ja arendustegevuse (PPORD) 1 tonni piirangu PPORDi jaoks vajalikuks koguseks, ja see on ühisesse seisukohta osaliselt ja põhimõtteliselt sisse viidud.

Muudatus 260 , mis võeti vastu koos muudatustega 261 , 796 ja 263, toob ameti ülesannete kirjeldusse sisse rea keelelisi ja asetuslikke muudatusi, ja need on ühisesse seisukohta põhimõtteliselt sisse viidud.

Muudatus 266 , millega nõutakse ainete hindamise mitmeaastast plaani ja sisaldab nõudeid juhatusele ameti töö mitmeaastase plaani koostamiseks, on ühisesse seisukohta põhimõtteliselt sisse viidud artiklisse 77.

Muudatuses 304 selgitatakse, et tootja ja tootmisahela järgmise etapi kasutajate teabevahetuse konfidentsiaalsus hõlmab tarneahela mõlemat suunda ja kõiki asjaomaseid pooli, ning see on ühisesse seisukohta sisse viidud.

Muudatusega 305 nõutakse, et amet koostaks juhised, kuidas teavitada avalikkust ainetega seotud ohtudest, ja see on ühisesse seisukohta põhimõtteliselt sisse viidud artiklisse 122.

Muudatusega 307 , mis võeti vastu koos muudatusega 816, nõutakse, et amet koostaks juhised selle kohta, kuidas liikmesriigid säilitavad ametlike kontrollide süsteemi, ja see on ühisesse seisukohta osaliselt ja põhimõtteliselt sisse viidud artikli 76 lõikesse 4.

Muudatusega 309 lubatakse liikmesriikidel töötajate kaitsmise eesmärgil säilitada või kehtestada rangemad meetmed ja see on ühisesse seisukohta põhimõtteliselt sisse viidud artikli127 lõikesse 2.

Komisjon toetab täielikult neid muudatusi ühises seisukohas.

3.2.3.2. Parlamendi muudatused, millega komisjoni ei nõustu ja mis ei sisaldu ühises seisukohas.

Komisjon ei nõustu muudatustega 1 , 2 , 5 , 6 , 9 , 12 , 13 , 15 , 17 , 23 , 24 , 25 , 27 , 28 , 29 , 30 , 31 , 32 , 33 , 35 , 37 , 38 , 42 , 43 , 45 , 46 , 47 , 51 , 52 , 54 , 55 , 56 , 57 , 58 , 66, 70, 71, 75, 77, 80, 82, 90, 96, 106, 109, 110, 112, 113, 114, 118, 129, 135, 138, 143, 150, 155, 156, 168, 169, 170, 173, 177, 212, 218, 222, 224, 225, 228, 230, 231, 232, 233, 234, 238, 239, 240, 244, 245, 246, 251, 252, 253, 254, 255, 256, 257, 262, 264, 267, 269, 271, 272, 275, 279, 280, 281, 282, 283, 284, 287, 288, 289, 295, 296, 298, 311, 312, 313, 314, 315, 316, 318, 319, 320, 321, 328, 329, 337 ja 351 ja need muudatused ei sisaldu ühises seisukohas.

3.2.3.3. Parlamendi muudatused, mille suhtes komisjon jäi oma seisukohale ja mis sisalduvad ühises seisukohas.

Põhjendused

Muudatuses 417 selgitatakse, et REACH tuleks kulude vähendamiseks ühtlustada SAICM, OECD ja ICCA algatustega, ning see on osaliselt sisse viidud põhjendustesse 6 ja 97.

Muudatusega 363 kutsutakse liikmesriike üles juhtdokumentidega seoses tarvitusele võtma abisüsteemi väikeste ja keskmise suurusega ettevõtetele ning see on põhimõtteliselt sisse viidud põhjendusse 8.

Regulatiivosa

Muudatus 362 , millega nõutakse, et liikmesriigid võtaksid meetmeid, et toetada ettevõtteid määruse rakendamisel, on ühisesse seisukohta põhimõtteliselt sisse viidud artiklisse 123.

Muudatus 418 , millega nõutakse, et amet edendaks REACH standardite rahvusvahelist vastuvõetavust ja võtaks täiel määral arvesse teiste rahvusvaheliste institutsioonide poolt kehtestatud standardeid, on ühisesse seisukohta põhimõtteliselt sisse viidud põhjendusse 97.

Muudatuse 436 esimene pool, milles märgitakse ära võimalus tuua kokkupuute hindamise ettevalmistamisel sisse „kasutus- ja kokkupuutekategooriad”, on ühisesse seisukohta sisse viidud, kuid teine pool, mis laiendab 1 tonni läve tootja või importija kindlakstehtud kasutusviisidele, on välja jäetud.

Muudatused 466 rev ja 467 rev , millega muudetakse erandite asukohta tekstis, on ühisesse seisukohta osaliselt ja põhimõtteliselt sisse viidud artikli 2 lõigetesse 5 ja 7.

Muudatus 468 rev , millega lisatakse registreerimisest vabastamine, on ühisesse seisukohta täielikult sisse viidud.

Muudatus 470 rev , millega jäetakse loataotlusest vabastamise jaotisest välja viide jäätmetele, on ühisesse seisukohta sisse viidud.

Muudatuse 471 rev esimene osa, millega viiakse vabastused lubade andmise jaotisest kohaldamisala jaotisesse, on ühisesse seisukohta sisse viidud, teine pool on välja jäetud.

Muudatus 469 rev , millega jäetakse välja artikkel 8 biotsiidide ja taimekaitsevahendite kohta, mida peetakse registreerituiks, on ühisesse seisukohta osaliselt sisse viidud. Muudatused 566 , 567 , 568 , 571 , 572 , 573 ja 574 , millega säilitatakse asjakohased ühenduse sätted püsivate orgaaniliste saasteainete kohta koos määrusega (EÜ) 850/2004/EÜ, millega rakendatakse Stockholmi konventsiooni püsivate orgaaniliste saasteainete kohta, on ühisesse seisukohta täielikult sisse viidud.

Muudatus 569 , millega jäetakse välja artikli 64 lõige 2, on ühisesse seisukohta täielikult sisse viidud.

Muudatuses 570 märgitakse, et piiravaid menetlusi kohaldatakse piiramata määruse (EÜ) 850/2004/EÜ sätteid, ja see on ühisesse seisukohta põhimõtteliselt sisse viidud artikli 2 lõikesse 2.

Muudatuses 719 sätestatakse, et tootmisahela järgmise etapi kasutajad võivad esitada teabe otse ametile, et abistada registreerimise ettevalmistamisel, ning see on ühisesse seisukohta põhimõtteliselt sisse viidud artikli 28 lõikesse 6.

Muudatus 733 , millega asendatakse viide „pädev asutus” viitega „amet”, on ühisesse seisukohta täielikult sisse viidud artikli 42 lõikesse 3.

Muudatusega 734 , mis võeti vastu koos muudatusega 188 , nõutakse, et registreerimistoimikute loetelu, mida on hinnatud katseid käsitlevateks ettepanekuteks või kontrollitakse vastavuse osas, tuleb liikmesriikidele kättesaadavaks teha, ning see on ühisesse seisukohta täielikult sisse viidud artikli 40 lõikesse 2 ja artikli 41 lõikesse 4.

Muudatused 744 , 745 ja 746 , millega asendatakse viide pädevale asutusele viitega ametile ja tuuakse sisse mõiste „täielikult” lõpetatud artiklis 48, on ühisesse seisukohta osaliselt sisse viidud.

Muudatusega 789 nõutakse, et amet annaks oma kodulehel viivitamata teada, kui liikmesriik või komisjon kavatseb algatada piiranguprotsessi, ja teavitaks asjaomase aine registreerijat. Muudatus on ühisesse seisukohta täielikult sisse viidud.

Muudatusega 801 , mis võeti vastu koos muudatusega 274 , antakse tegevdirektorile vastutus sõlmida lepinguid riiklike asutustega ja võtta vastu ainete hindamise pidevalt ajakohastatavate tööplaanide projekte ja lõppvariante. Muudatus on ühisesse seisukohta osaliselt ja põhimõtteliselt sisse viidud.

Muudatus 814 , millega jäetakse välja artikli 116 lõike 2 punkt c, on ühisesse seisukohta täielikult sisse viidud, kuid artikli 117 lõikesse 2 on siiski sisse toodud uus säte, mis rõhutab täpse tonnaaži konfidentsiaalset olemust.

Muudatus 822 , milles märgitakse, et kuni ameti tegevdirektor asub oma tööülesandeid täitma, võib komisjon ameti nimel ja ametile ettenähtud eelarvet kasutades nimetada ametisse personali ja sõlmida lepinguid, on ühisesse seisukohta sisse viidud artikli 132 lõikes 2.

Lisad

Muudatus 475 rev , millega lisatakse teiste muudatuste hulgas registreerimisest vabastus tselluloosimassi, hapniku, neooni, heeliumi ja ksenooni puhul, on ühisesse seisukohta osaliselt sisse viidud IV ja V lisasse.

Muudatused 477rev , 478rev ja 660, millega vabastatakse mitmed ained registreerimise nõudest, on ühisesse seisukohta osaliselt sisse viidud V lisasse.

Muudatusega 865 märgitakse XI lisas, et tootmisahela järgmise etapi kasutajate teostatud keemilise ohutuse hindamised toimuvad nende endi kasutuseesmärkidel ja ainult nende kindlakstehtud kasutusviiside kohta, kui kogused on 1 tonn või üle selle aastas, ja see on ühisesse seisukohta põhimõtteliselt sisse viidud artiklisse 36.

Komisjon toetab neid muudatusi ühises seisukohas ja asjakohaseid muudatusi.

3.2.3.4. Parlamendi muudatused, mille suhtes komisjon jäi oma seisukohale ja mis ei sisaldu ühises seisukohas.

Komisjon jäi oma seisukohale muudatuste 416, 424, 361, 364, 479 rev, 352, 433, 434, 435, 673, 676, 584, 593, 594, 595, 596, 575 rev, 600, 549, 615, 422, 960, 365, 726, 795, 360, 1037, 472 rev, 473 rev, 808, 817, 818, 474 rev, 823, 831, 965, 966 ja 743/1 suhtes ning need muudatused ei sisaldu ühises seisukohas.

Komisjon lükkab need muudatused tagasi.

3.2.4. Nõukogu täiendavad muudatused muudetud ettepanekusse (REACH)

Artiklit 10 muudeti, et kehtestada nõue, mille järgi registreerija peab näitama, missugust teavet on hindaja kvaliteedihindamise eesmärgil analüüsinud.

Artiklit 40 muudeti, et lubada igal kolmandal isikul esitada teavet eelregistreeritud ainete loetelus olevate ainete kohta, nii et amet saab seda arvesse võtta eelkõige siis, kui valib toimikuid vastavuse kontrollimiseks.

Artiklit 59 muudeti selgitamaks, et artikli 56 punktides a, b, c ja f esitatud kriteeriumidele vastavad ained, mille puhul ei ole võimalik kindlaks määrata läve vastavalt I lisa punktile 6.4, ja ained, mis vastavad artikli 56 punktides d ja e esitatud kriteeriumidele, on välja arvatud kasutamisloa andmisest „piisava kontrolli” alusel.

Artiklit 117 muudeti, et kajastada paremini määruse (EÜ) nr 1049/2001 toimimist ja nõuda ameti juhatuselt määruse rakendamiseks praktiliste korralduste tarvitusele võtmist. Endine alati konfidentsiaalsena käsitletava teabe loetelu viidi üle artiklisse 117 ja suurema kooskõla saavutamiseks Århusi konventsiooniga selgitati, et seda teavet peetakse tavaliselt asjaomase isiku ärihuvide kaitset kahjustavaks.

Artikkel 118 jagati teabeks, mis avaldatakse Internetis, ja küsimusteks (puhtusaste, kogus tonnides, mille juures aine on registreeritud, uuringukokkuvõtted ja üksikasjalikud uuringuülevaated), mille puhul registreerijad saavad osutada, et tegemist on konfidentsiaalse teabega ja esitada ametile hindamiseks põhjendused.

Artiklit 123 muudeti, et nõuda teabe esitamist pädevate asutuste poolt ainete kohta, mis on registreeritud kooskõlas artikli 11 lõikega 1, ning kui toimikud ei sisalda V lisas osutatud täit teavet, eriti juhtudel, kus järelevalve ja täitetegevused on kindlaks teinud ohukahtluse.

Artiklit 137 muudeti, et lisada I lisa nende lisade hulka, mille komisjon 12 kuu jooksul pärast määruse jõustumist läbi vaatab, eesmärgiga teha muudatusettepanekuid ja kehtestada asjakohased kontrollitasandid läveta kantserogeensetele ja mutageensetele ainetele.

I ja XV lisa muudeti suurema selguse, ühtsuse ja toimivuse huvides.

Komisjon toetas neid muudatusi.

3.3. Üksikasjalikud märkused (direktiiv)

3.3.1. Parlamendi muudatused, millega komisjon ei nõustunud või mille suhtes komisjon jäi oma seisukohale.

Komisjon ei nõustunud muudatustega 1 , 2 , 3 , 4 ja need muudatused ei sisaldu ühises seisukohas.

3.3.2. Nõukogu täiendavad muudatused muudetud ettepanekusse (REACH)

Artiklit 3 muudeti, et määruse 67/548/EMÜ asjakohaste artiklite tühistamine oleks kooskõlas ajutiste korraldustega REACH määruse XIV jaotises.

4. LÕPPJÄRELDUS

Oma hinnangus REACH määruse esimesele lugemisele parlamendis ja nõukogu ühise seisukoha kohta REACH määruse küsimuses on komisjon arvestanud kummagi institutsiooni seisukoha olulist lahknevust põhiliste elementide üle otsuste langetamise protsessis. Lisaks on vaja lõpule viia väga raske arutelu REACH määruse üle, mille suhtes komisjoni arvates on sobiv tasakaal saavutatud.

Kõnealune tasakaal hõlmab eelkõige asjaolusid, mis on olnud kahtlemata REACH määruse kõige keerukamateks ja kriitilisemateks valdkondadeks, täpsemalt registreerimine ja lubade andmine, vähendades madalates kogustes ainete registreerimise majanduslikku mõju ja suurendades asendamist kasutamislubade andmisel. Komisjon usub, et nõukogu on leidnud õige tasakaalu nende kahe valdkonna vahel ning seda ei tohiks häirida.

Teistes tähtsates aspektides, nagu reguleerimisala, käsitles komisjon parlamendi tõstatatud probleeme, pakkudes parandatud variante registreerimisest vabastamiseks ja nõudes vabastamist korraldavate lisade läbivaatamist 12 kuu jooksul pärast määruse jõustumist. Hindamise suhtes on nõukogu võtnud parlamendiga sarnase seisukoha ja märkimisväärselt suurendanud ameti rolli. Komisjon usub, et nõukogu lähenemine teabe kättesaadavusele ja konfidentsiaalsusele on samuti kooskõlas parlamendi kavatsustega ja on saavutanud õige tasakaalu.

Direktiivi käsitleva ühise seisukoha hindamisel on komisjon arvesse võtnud, et sellega lükati tagasi Euroopa Parlamendi muudatused ja muudatused, mis tehti üleminekukorralduste kooskõlla viimiseks REACH määruse omadega. Komisjon toetab täielikult REACH määrust käsitlevat ühist seisukohta ja usub, et see on mõistlik alus, mis võimaldab saavutada selle võtmetähtsusega õigusakti osas kokkuleppe. Komisjon kutsub parlamenti ja nõukogu üles hõlbustama määruse ja direktiivi peatset vastuvõtmist, mis võimaldaks liikmesriikidel, komisjonil ja asjaomastel ettevõtetel koondada oma jõupingutused nõuete ettevalmistamisega ja rakendamisega seotud olulistele väljakutsetele.

I LISA

Nõukogu ja komisjoni ühine avaldus ameti kohta

„Nõukogu ja komisjon märgivad, et Euroopa Kemikaaliametil on eelseisva REACH määruse rakendamisel oluline roll. Nad tunnistavad ühtlasi, et amet peab olema toimiv enne, kui saab alustada selliste kesksete REACH menetluste kohaldamist nagu registreerimine ja kasutuslubade andmine.

Nõukogu avaldab rahuolu komisjoni ettevalmistustöö üle, millega toetatakse ameti rajamist. Nõukogu tunnustab komisjoni soovi, et liikmesriigid kohustuksid võtma meetmeid, mis on vajalikud ameti asutamiseks ja võimaldaksid sellel toimivaks muutuda REACH määruse jõustumisele järgneva 12 kuu jooksul.

Komisjon on teavitanud liikmesriike, et eespool esitatud ajakava on võimalik üksnes siis, kui nõukogu, liikmesriigid ja komisjon teevad järgmist:

a. määravad kindlaks juhatuse liikmed, niipea kui juhatuse koosseisu osas on kaasseadusandjate vahel poliitiline kokkulepe saavutatud;

b. edastavad tulevaste juhatuse liikmete nimed pärast lõplikku otsust REACH määruse kohta, kuid enne selle jõustumist, ja hoolitsevad ametliku ametissemääramise eest viivitamata pärast REACH määruse jõustumist;

c. tagavad, et juhatusse määratud isikud on nõus, et juhatuse (4) koosolekute seeriad saavad toimuda esimese kolme kuu jooksul pärast REACH määruse jõustumist;

d. lepivad kokku, et juhatus peab ametisse nimetama tegevdirektori ja raamatupidaja kõnealuse kolme kuu jooksul;

e. edastavad komisjonile REACH määruse artikli 130 alusel loodava komitee tulevaste liikmete nimed pärast lõplikku otsust REACH määruse kohta ja hoolitsevad ametliku ametissemääramise eest REACH määruse jõustumisel;

f. määravad varajases etapis kindlaks kandidaadid liikmesriikide komiteesse, riskianalüüsi komiteesse, sotsiaal-majandusliku analüüsi komiteesse ja teabevahetusfoorumisse.

Komisjon teeb omalt poolt kõik jõupingutused, et teha nii kiiresti kui võimalik järgmist:

a. nimetada ametisse ajutine direktor, kellel on erandlikult administratiivsed funktsioonid;

b. avaldada vabade töökohtade kuulutused ja valmistada ette kandidaatide nimekiri tegevdirektori ja raamatupidaja ametikohale 6-kuulise ajavahemiku jooksul REACH määruse kohta lõpliku otsuse vastuvõtmise ja määruse jõustumise vahel;

c. avaldada vabade töökohtade kuulutused ja valmistada ette kandidaatide nimekiri apellatsioonikomisjoni kohtadele 6 kuu jooksul pärast seda, kui komiteemenetluse komitee on vastu võtnud otsuse nõuete kohta;

d. teha eelvalik kandidaatidest ameti ajutistele kohtadele, kuna ajutine direktor saab seejärel organiseerida valimise kandidaatide reservnimekirjade moodustamiseks; nimekirjad peavad olema saadaval 6 kuud pärast määruse jõustumist;

e. tagada personal vähemalt kümne valikukomisjoni jaoks;

f. värvata ja koolitada ajutist personali, sealhulgas 2006. aastal lähetatud ametnikud ja lepingulised töötajad, kes täidavad stardimeeskonna ja juhatuse sekretariaadi tööülesandeid ning muid vajalikke funktsioone ameti rakendusstaadiumis;

g. tagada rakenduslike õigusaktide ettevalmistamine, mis on vajalikud ameti toimimiseks ning käsitlevad makse ja apellatsioonikomisjoni liikmete kvalifikatsiooni;

h. tagada ameti rakenduseeskirjade ja menetluste projektide ettevalmistamine seoses personali, rahastamise, maksude, apellatsioonikomisjoni, sisemise töökorra ja muuga, enne kui need ametile rakendusstaadiumis üle antakse;

i. tagada infrastruktuuri olemasolu, sealhulgas IT süsteemid ja tarkvara;

j. tagada pärast lõplikku otsust määruse kohta, et IT süsteemidesse ja tehniliste juhenddokumentide kavanditesse tehakse vajalikud kohandused.

Nõukogu ja komisjon kinnitavad, et võtavad endale kohustuse viia läbi eespool nimetatud toimingud vastavalt oma rollile ja vastutusalale, et tagada ameti õigeaegne loomine.”

II LISA

Komisjoni avaldus erivalmististe kohta (kaasa arvatud sulamid)

„Komisjon töötab tihedas koostöös tööstussektori, liikmesriikide ja teiste asjaomaste huvirühmadega välja juhised, et täita REACH määruse nõudeid valmististe kohta (eriti seoses ohutuskaartidega, mille juurde kuuluvad kokkupuutestsenaariumid), sealhulgas nende ainete hindamise kohta, mis liigitatakse erivalmististe alla – nagu sulamite koostisesse kuuluvad metallid. Komisjon arvestab seejuures täiel määral REACH määruse rakendusprojektide (RIP) raames tehtud tööd ja viib vajalikud juhised kõnealuses küsimuses sisse REACHi üldisesse juhiste paketti. Juhised peaksid olema kättesaadavad enne määruse jõustumist.”

Komisjoni avaldus vaba liikumise kohta (artikli 125 lõige 2)

„Määrusega ühtlustatakse täielikult sellega hõlmatud ainete tootmise, turuletoomise ja kasutamise tingimused määruses sätestatud punktides. Neis punktides tuleb ainete tootmise, turuletoomise ja kasutamise seaduspärasust hinnata üksnes määruses kehtestatud kriteeriumide alusel. Seega saavad riiklikud asutused tulevikus piirata või takistada kõnealuseid tegevusi üksnes:

• artikli 95 lõigete 4–6 raames vastu võetud meetmete abil;

• määruse artikli 126 raames vastu võetud meetmete abil.”

Komisjoni avaldus artikli 54 punkti f kohta

„Komisjon töötab tihedas koostöös tööstussektori, liikmesriikide ja teiste asjaomaste huvirühmadega välja juhised, et selgitada, kuidas rakendada artikli 54 punkti f, mis käsitleb aineid, mis on võrdväärselt probleemsed artikli 54 punktides a–e loetletud ainetega. Komisjon arvestab seejuures täiel määral REACH määruse rakendusprojektide (RIP) raames tehtud tööd.”

[1] ELT C 96, 21.04.2004, lk 24.

[2] ELT C 112, 30.04.2004, lk 92

[3] ELT C 164, 05.07.2005, lk 78.

[4] Edasise tegevuse kokkuvõte.

[5] Nõukogu töödokument 317/05.

[6] Nõukogu 13. detsembri 2005. aasta pressiteade nr 15168/05.

[7] KOM(2003)644 lõplik.